CELEX: 62017TN0526
Language: el
Date: 2017-08-07 00:00:00
Title: Υπόθεση T-526/17: Προσφυγή-αγωγή της 7ης Αυγούστου 2017 — Ruiz Jayo κ.λπ. κατά Ενιαίου Συμβουλίου Εξυγίανσης (SRB)

22.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/42
            
         Προσφυγή-αγωγή της 7ης Αυγούστου 2017 — Ruiz Jayo κ.λπ. κατά Ενιαίου Συμβουλίου Εξυγίανσης (SRB)
   (Υπόθεση T-526/17)
   (2018/C 022/58)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: María Concepción Ruiz Jayo (Μαδρίτη, Ισπανία) και 3499 άλλοι προσφεύγοντες-ενάγοντες (εκπρόσωποι: S. Rodríguez Bajón, F. Cremades García και M. Ruiz Núñez, δικηγόροι)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο:
   
               —
            
            
               να κρίνει παραδεκτή και βάσιμη την προσφυγή ακυρώσεως·
            
         
               —
            
            
               σύμφωνα με το άρθρο 277 ΣΛΕΕ, να κηρύξει ανεφάρμοστο τον κανονισμό (ΕΕ) 806/2014 ή, επικουρικώς, τα άρθρα 21, 22, παράγραφος 2, στοιχείο α', 24, καθώς και 18 και 23 του κανονισμού αυτού·
            
         
               —
            
            
               να ακυρώσει την προσβαλλόμενη απόφαση του SRB·
            
         
               —
            
            
               να υποχρεώσει το SRB να αποζημιώσει τους προσφεύγοντες για τις ζημίες που υπέστησαν από την εφαρμογή κανόνων οι οποίοι αντιβαίνουν στο δίκαιο της Ένωσης·
            
         
               —
            
            
               επικουρικώς, να υποχρεώσει το SRB να καταβάλει στους προσφεύγοντες αποζημίωση προς τους μετόχους ή τους πιστωτές αντιμετωπίζοντας την αποτίμηση της Banco Popular την οποία προσκομίζουν οι προσφεύγοντες ως την προβλεπόμενη στον κανονισμό 806/2014 οριστική αποτίμηση προκειμένου να διαπιστωθεί κατά πόσον οι μέτοχοι και οι πιστωτές θα είχαν τύχει καλύτερης μεταχείρισης εάν το υπό εξυγίανση ίδρυμα είχε τεθεί σε κανονική διαδικασία αφερεγγυότητας·
            
         
               —
            
            
               να καταδικάσει το καθού-εναγόμενο στα δικαστικά έξοδα.
            
         
      Λόγοι και κύρια επιχειρήματα
   
   Η παρούσα προσφυγή-αγωγή βάλλει κατά της από 7 Ιουνίου 2017 αποφάσεως του Ενιαίου Συμβουλίου Εξυγίανσης (SRB/EES/2017/08), που θέτει την Banco Popular Español, S.A. υπό εξυγίανση.
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.